Muhyiddin Yassin

Muhyiddin Yassin (født 15. mai 1947) er en malaysisk politiker som har vært statsminister i Malaysia siden 1. mars 2020. Han har tidligere vært visestatsminister, innenriksminister og hatt flere andre ministerposter i flere regjeringer mellom 1995 og 2020. Som resultat av den politiske krisen i Malaysia i 2020 trakk statsminister Mahathir bin Mohamad seg uventet den 24. februar 2020, og Muhyiddin Yassin ble tatt i ed som ny statsminister av landets monark (Yang di-Pertuan Agong), Abdullah av Pahang 1. mars 2020.

Muhyiddin ble første gang valgt inn i Malaysias parlament i 1978. I 2016 var han med å starte Det forente malaysiske urfolksparti (Parti Pribumi Bersatu Malaysia, forkortet PPBM, men mer kjent under betegnelsen BERSATU). Ved valget i 2018 ble han på nytt valgt inn i parlamentet.

Referanser 

Malaysiske politikere
Malaysias statsministre